2

EVELA KU MPATISWA WEMICIMBI  
YABANTSUNDU ISIYA KWIMANTYI  
YASE DIKENI.

July 5, 1877.

Nkosi,—Ngokumalunga nencwadi yako yomhla 20 kulenyanga ifileyo, mandikwazise ukuba u-Rulumente ulusizi ukuva ngoku- buba kuka “ Skepe Mavuso ” ngokukodwa kuba isimilo sake kukade sisazeka siqondeka kakuble sokokuba uyindoda ebekekileyo ne tembekileyo engu Mkristu.

U-Rulumente uyakolwa kukumiswa kuka James Mavuso ukuba abe sesikundleni sika Skepe, evuzwa nge £10 (ponti ezilishumi) ngomnyaka, ukususela kumhla wokuqala kulenyanga imiyo,—etemba ukuba wofika alandele umzekelo omhle walowo ube pambi kwake.

C. Brownlee.

“ (igunya) lokubagcina babe lusapo Iwayo, abantwana “ ayakuti lomfazi abazuze. Ingalobolanga abantwa- “ na baya kuba ngaboyise, mhlaumbi babe ngabom- “ nakwabo mfazi wayo.”—Imitshato ya Maxosa iyafana kanye nalento yafunyanwa ngu Dr. Livingstone ku Makololo. Ngenxa yoko uyabalaula ngokupeleli- sileyo abantwana. Angabatengisa abapate kakubi kungabiko namnye onokupazamisa; kanti umfazi akanakutengiswa mhlaumbi apatwe kakubi ngapandle kwesizatu. Kuti kufuneke ihlaule indoda yakumpata kakubi, mhlaumbi ingabisamfumana. Ukuba akanabantwana indoda inelungelo lokuwuqawula umtshato, ngokusuka imtumele kowabo zibuyiselwe kwakuyo inkomo ze Kazi. Noko likoyo eligunya akwandile ukuti indoda iyenze lento kuba kukolisa ukuti ibe lilungelo kuyo ukumgcina umfazi. Kanjalo ukuba abantwana bamana ukufa ngenxa yobutataka bomfazi, londawo ibuzeka kwabakowabo, kufuneke bemtumele emagqireni, indleko zokoke zihlaulwe ngabo.

Kaloku ngoku kuko enye intsingiselo yokulobola enexabiso elikulu kuyo yonke imitshato ya Maxosa, ekananjalo ivelisa ububi obukulu. Yile yokuba umyeni makarole isondlo kuyise, nokuba ngumnakwabo, nokuba ngumzalwana oyindoda, sembulaleko zamaxa umtshakazi ebengumntwana, nalendawo yokuba engasakubasebenzela bona ngoku, eza kusebenze- la indoda yake—ngokumendisa bapulukana nokuse- tyenzelwa, ke ngoko bapulukana nenxalenye yempa- hla nobutyebi babo. Umyeni makayikulule londawo ngokukupa inkomo azinike usomfazi. Lendawo yokuba uyise uyondlile intombi, wadleka kakulu ngenxa yayo ize iti ngoku inokumsebenzela iye kusebenzela indoda engaxamlekanga ngayo—leyo ndawo imilile nzulu, igxumekekile ngokute nqi ezi- ngcingeni zamakowetu. Ndingati lengcingane yolo- bolo ingcambu zayo ukuba nzulu kwazo ifana nenca le inkomo zolobolo zidla yona. Ubushushu belanga- na buyayibubisa inca, ihlala inyanga ezitile ingena- kufuma, yome ngokoluti; kodwa izipango zokuqala ziya kuyibanga ukuba ihlume kwakona. Ungayitshisa ukuba uyatanda, noko emva kweveki ezimbalwa iyakuhluma ngokunamandla. Ikwa njaloke lengcingane yokulobolisa kwingqondo yo Mx osa. Anga- yitshisa umfundisi kweyake iremente ngokuti ukulobolisa makutshatyalaliswe, akuzondelele ngokuqinileyo nangokuzingisayo ukulububisa ulobolo ngokuti abakupele pandle kwe remente abalwenzayo—njenge- nca lubuya luvelise amagqabi amatsha kwakuvela ituba—kanjalo nokuba umfuudisi selemane ukuti ukuluvuna ulobolo alunqamle njengegusha isitya apo buswelekileyo utyani; lulinda ituba lokuze lubuye lubonakale. Injalo imbali yokulobolisa pakati kwa- bantsundu abanga Makristu. Abafundisi bangacinga ukuba sekwadlula iminyaka, bati balupelisa balutsha- balalisa. Akutandabuzeki ukuba kwabambalwa lupelile ; kodwa iremente entsundu ngoburemente bayo isalobolisa. Njengolovane Iona luziguqula amabala, amakristu antsundu afumane aguqula amagama. Mhlaumbi kungacingwa ukuba okuteta kwam kudibanisa nabangekoyo kuyo lento. Nokoke nditshoyo ne Komiti yale Ntlanganiso ngati iya- vuma ukuba kunjalo ngokukusuka inqwenele ipepa loluhlobo—kuba ingaba imbangeli yepepa elinje iyintonina xenikweni ingeyiyo le yokuba, sikufumana kusahambiseka ukulobolisa, kuvelisa ububi e-Re- menteni.

Eyesibini.—Zimbini intlobo zamasiko omtshato pakati kwamakristu antsundu. Olunye ulobolo Iwe- nziwa ngokuti indodana imana ukuba nentwantwana ezikupayo, ukulungiselela umtshato. Olunye kulapo ulobolo lukutshwa ngenkomo. Akufuneki nganto

ukuba nditete ngolu Iwesibini ulobolo. Akukanye luxoxwa kwezintlanganiso zabafundisi, kuvunyelwane ngelokuba alufuneki, nelokuba bonke abafundisi mabazamele ukubaqondisa abantu ukuze nabo balucase. Kanjalo kutshanje e-Natal intlanganiso yabafundisi iligwebile elosiko yavumelana ngelokuba lingavunyelwa ezirementeni; kodwa inqaba yeyokuba liya kupeliswa ngokutinina.

Indawo eyona ndinga ndingayingena yeye mitshato ingenamvumelwano yenkomo yenziweyo; ibeke noko indodana inento eya kuyikupa. Njengoko senditshilo into le inexabiso elikulu kunene ibambelele ngokute nqi kubo bonke abazali abanentombi, yokokuba makazuze imbuyiselo yokusetyenzelwa kwake yintombi yake, ukusetyenzelwa okumlahlekayo ngoku, nokokuba ebefanele ukuhlaulwa ngenxa yokumondla. Into eveliswa koko yile yokuba iti indodana yakuvelisa umnqweno wokuzeka intombi, yakucela imvume yomzali, bati kuyo rola *isiqiniso,* oko kukuti linyanisise ilizwi lako ngeponti ezintlanu. Logama wonke kufilishwayo kukangeleke ukuba indodana imana ukuya kwenda futi kulonkazana, ifike ingahlali xesha lide noko. Oku kwenda yendayo ifike ipantse ukuzigqiba izizalwana zalentokazi iza kuba ngumkayo ngokuzipa amabaso. Ngazwinye kufuneka izipe into nokuba ihlangene nazo pina. Lamabaso aqalele kwicuba letiki kude kuse teyalini nase batyini; maxa wambi ibe yibulukwe nokuba lihashe. Xeshikweni uyise womyeni aye kuhlangana noyise womtshakazi ngokucela ukuba igama libizwe ukuze kutshatwe indodana ikupa imali yokubatengela ukudla ukuze yena usontombi angadleki—kufike kulindeleke nokuba lishumi lesheleni nokuba yiponti ngalomcimbi. Indawo elandelayo kukubatala ilokwe yomtshakazi yokutshata—kufike kumenywe igqiza lamankazana okuncedisa ekutunge- ni ilokwe yokutshata nezinye intwanantwana, kufuneke isipanji sendodana siyizalisile ngento ezilungileyo imilomo yawo. Adla ngokuti amadodana arole ishumi lesheleni nokuba yiponti eya kwelibubu labasebenzi. Kuzeke kufike imini enkulu yezidlo, xa kaloku isipanji siza kuqongqotwa, isipanji esingafincekiyo, esi- ngummangaliso kuba zonke indleko zigqitywa siso Boti abazali aba kumacala omabi ukumema oku bafane baquke, ukuze bonke abatandayo beze. Ndoke ndinikataze ngokubala inxenye yezinto eziveliswa ngumyeni.

Inkuni ze shumi lesheleni; umgubo weponti ezi- mbini; iswekila yeponti ezintatu ; ikofu yeponti ezimbini; inyam’ egusha yeponti ezimbini; inyam' enkomo yeponti ezintandatu kude kuse kwiponti ezilishumi. Zakudibana indleko zendodana zipakati kwamashumi amatatu nama tandatu eponti. Ndike ndixelelwe ngabantu abambalwa abazindleko zide ziye ekulwini leponti. Ezindleko zirolwa ngamadoda, ati futi kanti kulomnyaka mnye nokuba yemibini ngapambili, ebengenayo neyokubika into angati uku- yibiza yeyawo. Eyona ndawo imbi yile yokuba noko izihlobo zomtshakazi zizuze kumyeni amabaso akumashumi amabini namatatu eponti, abaze batsho ukuti lulobolo, kanti indodana ukuba ibingakwenzanga oko ibingasokumfumana umfazi. Ndikumbula Umkristu otile entsundu eteta ati ngencwadi eya- bonakala e-*Sigidimini.* Umbali waloncwadi waecasa indawo yokubako kwentlanganiso yamakristu antsu- ndu yamahlelo ngamahlelo ekuya kufika kuxoxwe ngamasiko abantsundu kuyo neli lokulobola. Ute ukuquba kwake ngalondawo, iremente za *Maxosa* zilibubisile isiko lokulobolisa, ke ngoko intlanganiso enjalo ayifuneki nganto kuzo; kodwa wona Ama- mfengu angazenza kuba esalibambile elo siko. Yinteto eposisayo leyo elahlekisayo; kodwa ibonisa

ISIGLDIMI SAMAXOSA, AUGUST 1, 1877

IMITSHATO YABANTSUNDU.

(REV. p. sizimba.)

Lendawo Ikomiti yaba Fundisi indicele uku- ba ndibale imigcana embalwa ngayo, ifunukunqaba, ngenxa yokuba nokokuba zizipina inkohlakalo ezi- nxulumene ne mitshato yama Kristu antsundu zihlale zizezasesc uhlobo Iwazo, zikolisa ukuti zifi- hlwe ngabanini bazo, ze kungabi yinto elula ukufu- mana ukwazi ngazo—kodwake yindawo enexabiso elikulu le, kuba ifika iye kucukumisa ezo mbuzwana zibanyanzeleyo abafundisi bamahlelo ngamahlelo ukuba bazigqale, ezinje ngokuti lamasiko ohlanga nawobudlelane babuntu abantsundu abaguqukileyo aza kutiwanina? Makavunyelwe na? Kangakanani na? Nokuba makatshatyalaliswe, bazebonke abawenzayo bakutshelwe ngapandle ekubeni ngamalungu e-Remente? Ngati umntu akanako ukungamangaliswa bubulumko baba fundisi baye bengabahlahli bendlela yobu Kristu e-South Africa. Imiteto abayimisayo ibonisa ukuba babengafunzele ekuwatshabalaliseni nokuwabubisa onke amasiko Amaxosa kuba ingawa maxosa, kodwa bafika bafunzela ekutshabalaliseni lawo acasene ne Lizwi lika Tixo. Yinene ukuba Abafundisi abasebenza pakati kwabantsundu abalandelanga mkondomnye ngokumalungana masiko abantu, noko ukwahluka okukoyo kukolise ekutini kube kwindawana ezingenaxabiso—kukulu esinga- mbulelela kona u-Tixo, sikutazeke, kuba engazishiyanga zodwa izicaka zake, koko esuke wazinceda wazikokela kumacebo azo.

Ndicinge ukuba kolunga ndakuti ndibeke pambi kwenu:

Kuqala lendawo yokuba eyona nto iyintloko kumtshato wabantsundu li Kazi,—ukulobola. Imba- ngi ke yokuba lentlanganiso ndiyibekise kuyo lento yile yokuba, nokuba bubupina ububi obunxulumene nalamasiko omtshato akoyo, esenziwa ngama Kristu antsundu, buvela kupela kumabala ngamabala eliti elasiko lidala *lokulobola* lizibonakalise ngawo.

U-Dr. Livingstone, xa ateta ngemitshato yabantsundu pakati kwabantu awayencanda kubo, uti “ pakati kwa Makololo abafazi abatengwa, noko “umtshato ukangeleka ngati kurweba. Iti indoda “ ilinganisele ebutyebini bayo, inikele ku somfazi “inani elitile lenkomo, kungengakuba ikupa imali “yokutenga umtshakazi, kodwa itenga ilungelo